stanford-oval/wikipedia huggingface dataset:
Majubavuoren taistelu
Tausta

Ensimmäisen buurisodan sytyttyä joulukuussa 1880 britit olivat lähettäneet joukkonsa Natalista kohti Transvaalia. Joukkojen oli Transvaaliin päästäkseen kuljettava Lohikäärmevuorten läpi. Vuorten läpi kulkevaa solaa Laing's Nek puolusti buurien osasto, joka voitti hyökänneet britit Laing's Nekin taistelussa 28. tammikuuta 1881. Tappionsa jälkeen britit jäivät odottamaan vahvistuksia läheiselle Mount Prospect-nimiselle maatilalle. 8. helmikuuta oli kärsitty edelleen toinen tappio Ingogon taistelussa.
Brittijoukkojen komennossa oli kenraalimajuri George Pomeroy-Colley. Paikalle oli hiljattain saapunut myös kenraalimajuri Evelyn M. Wood. Pomeroy-Colley halusi kuitenkin ratkaista tilanteen itsenäisesti. Tiedustelu oli havainnut buurien saaneen huomattavia vahvistuksia puolustusasemilleen Laing's Nekissa. Pomeroy-Colley päätti yrittää kiertää heidän asemansa buurien vasemmalta puolelta Majubavuoren kohdalta. Pomeroy-Colley uskoi voivansa miehittää Majubavuoren ja pakottaa näin buurit hylkäämään asemansa matalammalla Laing's Nekilla.
Taistelu

Pomeroy-Colley kokosi 26. helmikuuta noin 600:n miehen osaston kello 22.00. Osaston tarkoitus oli vallata Majubavuoren huippu. Joukot oli koottu nopeasti eri pataljoonista ja niiltä puuttui yhtenäinen tehokas komentoketju. Joukot marssivat yöllä puolustamattomalle Majubavuorelle. Matkan varrella jätettin noin 200 sotilasta puolustamaan laagereja reitin varrella. Huippu oli vallatta aamuun kello 05.00 mennessä 27. helmikuuta. Joukot ottivat puolustusasemat huipulla, mutta Pomeroy-Colley ei määrännyt joukkojaan kaivamaan erillisiä asemia.
Brittien asemien luoteispuolella vuoren huipulla oli Gordon's Knoll, joka kohosi hupulla hieman brittien asemia korkeammalle. Britit eivät olleet tätä yön pimeydessä tajunneet. He eivät myöskään nähneet asemistaan vuorelle johtavia reittejä pohjoisesta tai koillisesta. Buurit olivat tällä välin tajunneet brittien miehittäneen vuoren. He odottivat brittien tykistökeskitystä omiin asemiinsa vuorelta käsin, mutta mitään ei tapahtunutkaan. Osa buureista päättikin ratsastaa vuoren pohjoispuolelle ja alkaa kiivetä ylös sen rinnettä muiden buurien suojatessa heidän etenemistään tulellaan.
Brittien asema alkoi nopeasti muuttua tukalammaksi. Kello 11.00 Pomeroy-Colleyn mukana ollut laivaston edustaja sai kuolettavan osuman. Keskipäivän aikaan noin 60 buuria oli saavuttanut harjanteen heti Gordon's Knollin alapuolella. Sektorista vastannut luutnantti Ian S. M. Hamilton yritti varoittaa Pomeroy-Colleytä tältä suunnalta uhkaavasta vaarasta sen tajuttuaan. Pomeroy-Colley ei kuitenkaan ilmeisesti tehnyt mitään asialle siitä kuultuuan. Hieman myöhemmin paikalla oli jo 400 buuria ja Hamilton löysi Pomeroy-Colleyn nukkumasta kesken taistelujen.
Noin kello 13.45 paikalle kerääntyneet buurit surmasivat Gordon's Knollilla olleet kaksi tai kolme brittisotilasta. Gordon's Knoll vallattiin mutuamassa minuutissa. Selviytyneet puolustajat pakenivat ja buurit alkoivat tulittaa brittejä uusista asemistaan. Osa buureista pääsi myös asemiin hyvin lähelle brittien asemia, mikä johti sekaannukseen puolustajien joukosa. Osa briteistä halusi toteuttaa rynnäkön pistimin buureja vastaan, mutta Pomeroy-Colley ei antanut lupaa rynnäkölle. Brittien oikealla siivellä puolustajat alkoivat ajautua paniikkiin. osa heitti aseensa pois ja he alkoivat paeta kohti selustaa buurien samalla ampuessa pakenijoita. Pomeroy-Colley sai lopulta kuolettavan osuman otsaansa.
Seuraukset

Taistelu oli ollut nöyryyttävä tappio briteille ja se merkitsi myös itse sodan loppua heidän häviöönsä. Evelyn M.Wood allekirjoitti aseleposopimuksen buurien kanssa 6. maaliskuuta. Brittien tappiot kaatuneina ja haavoittuneina taistelussa olivat 285 sotilasta Majubavuoren huipulla olleista yhteensä 365:stä sotilaasta. Buurien tappioksi jäi yksi kaatunut ja muutama haavoittunut. Muutaman vuosikymmenen päästä alkaneen toisen buurisodan aikana yksi brittien taisteluhuudoista oli "Remember Majuba Hill!" (muistakaa Majubavuori).
Näkymä Majubavuorelle.
Pomeroy-Colley taistelun aikana.
Maasusi

| Maasusi |
| --- | --- |

Uhanalaisuusluokitus
 Elinvoimainen  
  
Tieteellinen luokittelu
Domeeni::  Aitotumaiset Eucarya
Kunta::  Eläinkunta Animalia
Pääjakso::  Selkäjänteiset Chordata
Alajakso::  Selkärankaiset Vertebrata
Luokka::  Nisäkkäät Mammalia
Lahko::  Petoeläimet Carnivora
Heimo::  Hyeenat Hyaenidae
Suku::  Proteles
Laji::  cristata
Kaksiosainen nimi
 Proteles cristata  (Sparrman, 1783) 
Synonyymit
 Proteles cristatus 
 Maasuden levinneisyys
Katso myös
   Maasusi Wikispeciesissä   Maasusi Commonsissa 
Infobox OKNimi-testi OKIUCN-testi OK: 
Maasusi eli termiittihyeena (Proteles cristata) on yksi neljästä hyeenalajista. Sillä on koiramainen ulkonäkö ja etukäpälissä viisi varvasta. Maasusi on yöeläin, jonka ravintoa ovat pääasiassa termiitit. Vaikka hyeenoilla yleisesti on nisäkkäistä vahvimmat leuat, maasusi ei käy haaskoilla eikä tapa suuria eläimiä johtuen sen muita hyeenoita heikommista leuoista ja pienemmästä koosta.  Maasusi saa noin 2–4 pentua pentueessa ja kaksi pentuetta vuodessa.
Nisäkäsnimistötoimikunta ehdotti vuonna 2008 lajin uudeksi suomenkieliseksi nimeksi termiittihyeenaa.
Ulkonäkö ja koko

Maasusi painaa 8–14 kg ja on 85–105 cm pitkä. Sen turkissa on mustia raitoja kellanruskehtavalla tai tummanruskealla pohjalla. Niskasta hännäntyveen kulkee tuuhea harja. Jalat ovat yleensä lähes kokonaan mustat, säärissä on vaakasuuntaisia epäsäännöllisiä raitoja. Muiden hyeenoiden tapaan maasusillakin on pidemmät etujalat kuin takajalat.
Maasusi muistuttaa ulkonäöltään juovahyeenaa, mutta painaa vain neljänneksen sen painosta. Maasuden raidat ovat säännöllisemmät kuin juovahyeenan.
Levinneisyys ja elinympäristö

Maasutta esiintyy luonnonoloissa ainoastaan Afrikassa, jossa siitä on kaksi erillistä kantaa, eteläinen ja pohjoinen. Alueiden välillä on noin 1500 km välimatka. Levinneisyysalueet seurailevat Trinervitermes-suvun termiittien esiintymisaluetta.
Maasudet elävät avoimilla ruohotasangoilla tai pensasaroilla, eivät metsissä eivätkä aavikoilla. Ne syövät termiittejä, ja tyydyttävät termiittien avulla myös nesteen tarpeensa, joten ne voivat elää alueilla joissa ei ole juomavettä saatavana.
Aiheesta muualla

Laji.fi: Termiittihyeena (maasusi) (Proteles cristatus)
iNaturalist: Termiittihyeena (Proteles cristata)
ITIS: Proteles cristata (englanniksi)
Global Biodiversity Information Facility (GBIF): Proteles cristata (englanniksi)
Matti Valkonen (kansanedustaja)

Matti Valkonen (5. elokuuta 1880 Rautu – 10. lokakuuta 1952 Vesilahti) oli suomalainen kansakoulunopettaja, maanviljelijä ja kansallisen edistyspuolueen kansanedustaja.
Valkosen vanhemmat olivat maanviljelijä Matti Valkonen ja Sofia Kimonen. Hän kävi kansakoulun sekä kansanopiston ja valmistui kansakoulunopettajaksi Sortavalan seminaarista vuonna 1902. Valkonen oli kansakoulunopettajana Sakkolassa 1902–1940 sekä Askolassa ja Pornaisissa 1940–1942. Hän toimi myös maanviljelijänä vuodesta 1909 alkaen ja oli Sakkolan Lupran osuuskassan kirjanpitäjänä vuosina 1906–1922.
Valkonen oli kansallisen edistyspuolueen kansanedustajana vuosina 1919–1922 edustaen Viipurin läänin itäistä vaalipiiriä. Hän oli kunnallispolitiikassa mukana Sakkolan kuntakokouksen puheenjohtajana ja Sakkolan kunnanvaltuuston jäsenenä. Muita Valkosen luottamustoimia olivat Karjalankannaksen liiton hallituksen ja valtuuston puheenjohtajuus sekä Inkerin avustuskomitean puheenjohtajuus.
Valkonen oli naimisissa Vilhelmiina Laamasen kanssa vuosina 1905–1914 ja vuodesta 1919 Toini Eugenia Eleonora Kuorikosken kanssa.
Madoka Haji

| Henkilötiedot |
| --- | --- | --- |
Koko nimi: Madoka Haji
Syntymäaika: 8. heinäkuuta 1988 (ikä 36)
Syntymäpaikka: Nagoya, Japani
Kansalaisuus:  Japani
Pelipaikka: Hyökkääjä
Pituus: 164 cm
Seurat
| Vuodet | Seura | O (M) |
| 2007–2011 2012–2017 2018 2019– | INAC Kobe Leonessa Iga FC Kunoichi Mynavi Vegalta Sendai Suwon UDC | 54 (3) 100 (8) 15 (0)  |
Maajoukkue
| 2017–2018 | Japani | 7 (0) |
 Seurajoukkueuran tilastot kattavat vain kansalliset sarjat.
Madoka Haji (jap. 櫨 まどか, Haji Madoka; s. 8. heinäkuuta 1988 Nagoya) on japanilainen jalkapalloilija.
Jalkapallomaajoukkue

Haji debytoi Japanin maajoukkueessa heinäkuussa 2017. Hän on pelannut seitsemän maaottelua.
Aiheesta muualla

Japanin jalkapalloliitto
Soccerway
Marseillen poika

Marseillen poika (Il Marsigliese) on italialaisen Giulio Scannin tuottama TV-sarja vuodelta 1975.
Suomessa MTV:n vuoden 1977 kesäkuussa esittämästä kolmiosaisesta jännityssarjasta on erityisesti jäänyt mieleen Guido ja Maurizio de Angelisin tekemä sarjan tunnussävelmä "Marseillen poika" (ital. Il marsigliese, suom. sanat Irina Milan), jonka ovat suomeksi levyttäneet Cumulus vuonna 1977 ja Yö vuonna 1991. Suomalaisen instrumentaaliversion on levyttänyt Soitinyhtye Liisa vuonna 1978..
Päärooleissa

Marc Porel: Pierre Toril
Lina Polito: Vicenzina Sannataro
Vittorio Mezzogiorno: Nino Sannataro
Agla Marsili
Patrizio Esposito
Isa Danieli: Maria
Renato Mori: Ciccio Navarra
Corrado Gaipa: Tanino Sciacca
Guido Cerniglia: Magistraat
Nando Murolo: Vito Amarillo
Giuseppe Anatrelli: Pascalino Agnone
Ida Di Benedetto
Biagio Pelligra: Gigino Puleo
Mark Haddon

Mark Haddon (s. 1962 Northampton) on englantilainen kirjailija, jonka tuotannosta suurin osa on lastenkirjoja.
Nuortenkirja Yöllisen koiran merkillinen tapaus (The curious incident of the dog in the night-time) on käännetty monille kielille.
Aiheesta muualla

Mark Haddon Famous Authors
Battlefield 1942

| Battlefield 1942 |
| --- | --- |

Kehittäjä:  Digital Illusions CE
Julkaisija:  EA Games
Jakelija:  Electronic Arts
Säveltäjä:  Joel Eriksson
Pelisarja:  Battlefield
Pelimoottori:  Refractor 2
Julkaistu:  WindowsNA 10. syyskuuta 2002EU 20. syyskuuta 2002 Mac OS XNA 28. kesäkuuta 2004
Lajityyppi:  ensimmäisen persoonan ammuntapeli
Pelimuoto:  yksinpeli, moninpeli
Ikäluokitus:  ESRB: T  Virheellinen ESRB-arvo PEGI: 16
Alusta:  Windows, Mac OS X
Jakelumuoto:  CD (2), (3)
Lisää peliartikkeleitaVideopelien teemasivulla
Infobox OK   : 
Battlefield 1942 on Digital Illusions CE:n kehittämä ja EA Gamesin julkaisema ensimmäisen persoonan ammuntapeli. Peli on julkaistu vuonna 2002 Windowsille ja vuonna 2004 Mac OS X:lle.
Battlefield 1942 sijoittuu toiseen maailmansotaan. Pelin kenttinä toimivat laajat ja realistisesti mallinnetut toisen maailmansodan taistelukentät. Pelaaja voi käyttää erilaisia kulkuneuvoja, kuten panssarivaunuja, lentokoneita ja sukellusveneitä.
Marraskuussa 2012 pelin kymmenvuotisjuhlan kunniaksi Battlefield 1942 julkaistiin ilmaiseksi Originissa. Keväällä 2014 peli kuitenkin poistettiin palvelusta. Pelin viralliset palvelimet suljettiin 30. kesäkuuta 2014.
Kehitys

Battlefield 1942 kehitettiin Digital Illusions CE:n ostaman Refraction Gamesin Codename Eagle -nimisen ensimmäisen persoonan ammuntapelin pohjalta. Codename Eaglessa käytetty arcademainen Refractor 1 -pelimoottori päivitettiin entistä nykyaikaisemmaksi ja realistisemmaksi.
Aspyr Media julkaisi Battlefield 1942:n Mac OS X -käyttöjärjestelmälle vuoden 2004 kesällä.
Pelin virallinen verkkopelaaminen loppui 30. kesäkuuta 2014.
Lisälevyt

Battlefield 1942:n kehittäjät julkaisivat pelille lisälevyt The Road to Rome ja Secret Weapons of WWII. Molemmat sisältävät muun muassa uusia pelimoodeja. Deluxe Edition sisältää The Road to Rome -lisäosan.
Lisälevyt > The Road to Rome

Battlefield 1942: The Road to Rome julkaistiin 2. tammikuuta 2003. Lisälevy sisältää Italian maihinnousun taisteluja.
Lisälevyt > Secret Weapons of WWII

Battlefield 1942: Secret Weapons of WWII julkaistiin 4. syyskuuta 2003. Lisälevy esittelee erikoisia aseita, joita liittoutuneet ja akselivallat kehittelivät toisen maailmansodan aikana.
Modit

Battlefield 1942:lle on ilmestynyt paljon modifikaatioita. Modeista tunnetuimpia on Desert Combat, joka sijoittuu Persianlahden sotaan. Desert Combatissa pelaaja voi pelata Yhdysvaltojen ja Irakin joukkojen puolella.
Muita modeja ovat esimerkiksi suomalaisten toisen maailmansodan taisteluihin sijoittuva FinnWars, Battlefield 1942:n toista maailmansotaa laajentava Forgotten Hope sekä Star Wars -aiheinen Galactic Conquest.
Laitteistovaatimukset

500 MHz prosessori
128 Mt RAM
32 Mt 3D-näytönohjain
Äänikortti
Windows 98/ME/2000/XP (DirectX 8.1)
4-Nopeuksinen CD-ROM asema
Vastaanotto

Battlefield 1942 oli DICE:n täydellinen läpimurto. Gamerankings on laskenut arvosteluiden keskiarvoksi 89 %, pohjautuen 46 arvosteluun. Gamespotin Scott Osborne antoi pelille 8.8/10, kutsuen peliä toisen maailmansodan sarjakuvaversioksi. IGN:n Steve Butts antoi pelille 9.3/10, ylistäen moninpeliä mutta yksinpeli antaa paljon toivomisen varaa. Peli voitti useita palkintoja kuten tietokonepelaamisen innovaatio, verkkopeli, vuoden tietokonepeli, vuoden peli ja Ruotsin vuosikymmenen peli.
Aiheesta muualla

Battlefield 1942 MobyGamesissa (englanniksi)
Viralliset kotisivut (englanniksi)
Mata (Brasilia)

Mata on kunta Brasiliassa. Se sijaitsee Rio Grande do Sulin osavaltiossa. Kunnan arvioitu asukasluku on noin 5 100 (2010) ja pinta-ala 311,883 neliökilometriä.
Kivettynyttä puuta Matan paloebotanisessa puistossa.
Matasta on löydetty paljon kivettynyttä puuta, johon voi tutustua puistossa ja museossa.
Luz de la luna

| ”Luz de la luna” Paradisio ft>  Maria Del Rio |
| --- | --- | --- |

Singlen tiedot
 Julkaistu: 29. heinäkuuta 2003
 Tyylilaji: Eurodance
 Kesto: 03.56
 Levy-yhtiö: Arcade Music Company
Paradision muut singlet
| ”La Propaganda” 2000 | ”Luz de la luna” 2003 |   |
Luz de la luna on belgialaisyhtye Paradision kappale. Sen julkaisi Arcade Music Company yhtyeen kymmenentenä singlenä 29. heinäkuuta 2003. Kappaleella duetoi myös Maria Del Rio. Kappaleelle on tehty myös musiikkivideo, joka julkaistiin musiikkikanavilla samana vuonna singlen kanssa sekä videopalvelu YouTubessa Paradision virallisella kanavalla kymmenen vuotta myöhemmin. Kuten Paradision uran jälkipuoliskon muut singlet, "Luz de la luna" ei myöskään päässyt lainkaan listoille.
Kappalelista

CD single
1. Luz De La Luna (Radio Mix) - 4:02
2. Luz De La Luna (Club Mix) - 5:55
Mata

Mata voi tarkoittaa seuraavia:
Mata, kaupunginosa Castelo Brancossa, Portugalissa
Mata, kaupunki Brasiliassa
Mata, alue Tšadissa
Mata Atlântica, sademetsäalue Brasiliassa
Mata-Utu, Wallis- ja Futunasaarten pääkaupunki
Crisanto Dario Mata Cova (1915–1998), venezuelalainen katolinen arkkipiispa
Eduardo Mata (1942–1995), meksikolainen kapellimestari ja säveltäjä
Jaime Mata (s. 1988), espanjalainen jalkapalloilija
Juan Mata (s. 1988), espanjalainen jalkapalloilija
Juan Abelardo Mata Guevara (s. 1946), nicaragualainen katolinen piispa
Kalle Mata (1889–1970), suomalainen jääkärimajuri
Mata Hari (oik. Margaretha Geertruida Zelle, 1876–1917), alankomaalainen tanssija ja vakooja
Rodolfo Francisco Bobadilla Mata (1932–2019), guatemalalainen katolinen piispa
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Mata”, voi hakea sivunnimihaulla, laajalla sivunnimihaulla tai tekstihaulla.
Majuri Tuho

| Majuri Tuho |
| --- | --- |
Luoja(t):  Gardner Fox Gil Kane
Kustantamo:  DC Comics
Ensiesiintyminen:  Green Lantern (Vol. 2) nro 43 (maaliskuu 1966)
Henkilötiedot
Oikea nimi:  Paul Booker
Status:  aktiivinen
Pituus:  180 cm
Paino:  89 kg
Ryhmäsidokset:  Oikeuden Puolustajat
Henkilöllisyydet:  Joe Smith Bennett Brodsky Herra Palmer
Voimat:  katastrofien luominen
Suhteet
Sukulaiset:  Trish (entinen vaimo)
Majuri Tuho (engl. Major Disaster), oikealta nimeltään Paul Booker on DC Comics -kustantamon sarjakuvissa esiintyvä superroisto, joka on ajoittain toiminut myös moraalittomana sankarina. Gardner Foxin ja Gil Kanen luoma hahmo esiintyi ensimmäisen kerran vuonna 1966 Green Lantern -sarjakuvalehden toisen osan numerossa 43.
Muissa medioissa > Televisiossa > Justice League Unlimited

Majuri Tuho teki ensimmäisen esiintymisensä animaatiosarjassa Justice League Unlimitedin jaksossa "Dead Reckoning", jossa hänellä oli mykkä cameo-rooli. Hän kuului Lex Luthorin ja Gorilla Groddin järjestämään rikollisjärjestöön.
Muissa medioissa > Televisiossa > Batman – pelottomat

Majuri Tuho esiintyi toista kertaa animaationa vuonna 2009 Batman – pelottomat -sarjan jaksossa "Hail the Tornado Tyrant!", jossa hahmon äänenä toimi James Arnold Taylor.
Jaksossa Majuri Tuho hyökkäsi rannikolla olevalle karnevaalialueelle vaatimaan 500 000 000 dollarin lunnaita ja mikäli hän ei saisi rahoja uhkaisi kaupunkia todella suuri hurrikaanin aiheuttama tuho. Majuri Tuhon aikeet kuitenkin estettiin Batmanin ja Red Tornadon saapuessa paikalle. Samaisessa tappelussa tietämättään hän loi Red Tornadon luomalle ns. pojalle Tornado Championille tunteet ampumalla tätä salamalla. Jakson myöhemmällä vaiheella Majuri Tuho karkaa vankilasta, jossa hän saa jälleen vastaansa Red Tornadon ja Batmanin, mutta on joutua Tornado Championin uhriksi, kun hän vahingoittaa Red Tornadoa.
Hahmoa näytelleet

| Vuodet | Näyttelijät | Sarjat | Elokuvat | Konsolipelit |
| --- | --- | --- | --- | --- |
| 2009 | James Arnold Taylor | Batman – pelottomat |  |  |

Majuri Tuho Batman – pelottomissa.
Matti Valkonen

Matti Juhani Valkonen (s. 17. syyskuuta 1960 Kerimäki) on suomalainen entinen kestävyys- ja keskimatkojen juoksija sekä maastojuoksija.
Valkonen voitti 5 000 metrin juoksun Suomen mestaruuden vuonna 1988 (aika 13.36,25), 10 000 metrin mestaruuden 1990 (29.32,54) sekä maastojuoksun lyhyen radan mestaruuden 1986 ja pitkän radan 1988 . Lisäksi Valkosella on SM-pronssia 1 500 metriltä vuodelta 1985, hopeaa 5 000 metriltä 1989 ja 1990 sekä pronssia 1986 ja 1987. 10 000 metrillä Valkonen voitti kolme peräkkäistä hopeaa (1987–1989). Hallissa Valkonen voitti 1 500 metrin SM-kultaa vuonna 1983.
Henkilökohtaiset ennätykset

| 0 | 1 | 2 |
| --- | --- | --- |
| 1 500 m | 3.39,14 | 1983 |
| 3 000 m | 7.53,18 | 1986 |
| 5 000 m | 13.34,23 | 1987 |
| 10 000 m | 28.24,82 | 1988 |
Luynes

| Luynes |
| --- | --- |
 Näkymä kaupunkiin
 vaakuna
 Luynes
 Koordinaatit: 47°23′28″N, 0°33′19″E 
Valtio:  Ranska
Alue:  Centre-Val de Loire
Departementti:  Indre-et-Loire
Arrondissementti:  Tours
Pinta-ala:  
 – Kokonaispinta-ala:  34,0 km²
Väkiluku (2017):  5 097 
 – Väestötiheys:  149 as./km²
Kunnan numero:  37139
 
 Kunnan kotisivut 
Infobox OKVirheellinen NIMI-arvo: 
Luynes on kunta Ranskassa Indre-et-Loiren departementissa Centre-Val de Loiren alueella. Se sijaitsee Loirejoen varrella, noin 11 kilometriä Toursin kaupungista länteen.
Kunnan nähtävyys on 1100-luvulta peräisin oleva linna Château de Luynes. Se rakennettiin paikalla olleen 1000-luvulla rakennetun linnan paikalle, joka tuhoutui Anjoun ja Tourainen välisissä taisteluissa. Linna oli tuolloin Maillén suvun omistukseen. Nykyinen linna on kokenut useita muutostöitä 1400-luvulta lähtien, joista viimeisimmät on tehty 1800-luvulla. Linna on ollut Luynesin herttuoiden omistuksessa 1600-luvulta lähtien.
Kaupungissa on myös nähtävissä gallo-roomalaisen aikakauden akvedukti. Tuolloin kaupunkia kutsuttiin nimellä Malliacum. Aquaduktia on jäljellä noin 300 metriä. Aikanaan sen tarkoituksena oli johtaa vettä Loiren rinteellä sijainneeseen huvilaan.
Château de Luynes
Aquadukti
Aiheesta muualla

Kuvia tai muita tiedostoja aiheesta Luynes Wikimedia Commonsissa
Maino

| Jermaine Coleman |
| --- | --- |
 Maino vuonna 2009.
Henkilötiedot
Muusikko
Taiteilijanimi:  Maino
Laulukielet:  englanti
Tyylilajit:  hip hop
Levy-yhtiöt:  Hustle Hard/Atlantic
Aiheesta muualla
www.mainohustlehard.com
  [ Muokkaa Wikidatassa ] [ ohje ]  
Jermaine Coleman (s. 30. elokuuta 1978, tunnetaan paremmin taiteilijanimellään Maino) on yhdysvaltalainen hip hop -artisti.
Ura

Maino aloitti uransa tekemällä aluksi useita mixtapeja, mutta tarjosi myöhemmin levytyssopimusta Universal Recordsille. Vuonna 2007 Maino kuitenkin perui sopimuksensa Universalin kanssa ja liittyi Atlantic Recordsille. Mainon esikoisalbumi If Tomorrow Comes... julkaistiin kesäkuussa 2009. Albumin ensimmäinen single oli nimeltään "Hi Hater". Singlestä julkaistiin myös remixversio, jolla Mainon kanssa räppäsivät T.I., Swizz Beatz, Plies, Jadakiss ja Fabolous. Albumin toinen single oli "All the Above". Singlellä vieraili T-Pain. Albumin kolmas single oli "Million Bucks". Singlen tuotannosta vastasi Swizz Beatz.
Diskografia > Albumit

If Tomorrow Comes... (2009)
The Day After Tomorrow (julkaistaan Marraskuussa 2011)
Diskografia > Singlet

"Hi Hater" (2008)
"All the Above" (2009)
"Million Bucks" (2009)
"Let It Fly" (mukana Roscoe Dash) (2011)
"I'm About Cream" (mukana Lil Wayne) (2011)
Diskografia > Mixtapet

The Hand of God (2007)
Brooklyn House Pt. 1 (2007)
Tuck Ya Chain In (2008)
Maino Is the Future (2008)
The Last Real Nigga Alive (2008)
Black Flag City: The New Religion (2009)
The Official Maino Mixtape Vol. 1 (2009)
I'm the Victim (2009)
Unstoppable (2009)
The Art Of War (2010)
I Am Who I Am  (2011)
Respect The Jux (2011)
Aiheesta muualla

Viralliset sivut (Arkistoitu – Internet Archive)
Maino Myspacessa (englanniksi)
Matabeleland North

| Matabeleland North |
| --- | --- |
 Victorian putoukset
 Matabeleland North Zimbabwen kartalla.
Valtio:  Zimbabwe
Hallinto:  
 – hallinnon tyyppi:  provinssi
 – hallinnollinen keskus:  Lupane
Pinta-ala:  75 454 km²
Väkiluku (2012):  749 017
 – väestötiheys:  9,9 as./km²
Matabeleland North on yksi Zimbabwen kahdeksasta provinssista. Se sijaitsee maan länsiosassa, Botswanan vastaisella rajalla. Vuonna 2012 provinssissa oli 749 017 asukasta. Sen pääkaupunki on Lupane. Maan toiseksi suurin kaupunki Bulawayo sijaitsee provinssin etelärajalla, mutta se on muodostanut oman hallintoalueensa vuodesta 1997 alkaen. Provinssin suurimpia nähtävyyksiä ovat Victorian putoukset ja norsuistaan tunnettu Hwangen kansallispuisto.
Matabeleland South

| Matabeleland South |
| --- | --- |

 Matabeleland South Zimbabwen kartalla.
Valtio:  Zimbabwe
Hallinto:  
 – hallinnon tyyppi:  provinssi
 – hallinnollinen keskus:  Gwanda
Pinta-ala:  54 125 km²
Väkiluku (2012):  683 893
 – väestötiheys:  12,6 as./km²
Matabeleland South on yksi Zimbabwen kahdeksasta provinssista. Se sijaitsee maan lounaisosassa, Botswanan vastaisella rajalla. Vuonna 2012 provinssissa oli 683 893 asukasta. Sen pääkaupunki on Gwanda. Maan toiseksi suurin kaupunki Bulawayo on provinssin pohjoisrajalla, mutta se on muodostanut oman hallintoalueensa vuodesta 1997 alkaen.
Mag Tuired

Mag Tuired (myös Mag Tuiredh, Magh Tuireadh tai Moytura) on Irlannin kelttiläisessä mytologiassa myyttinen tasanko, jolla tarujen mukaan käytiin muinaisaikoina kaksi tärkeää taistelua.
Ensimmäinen taistelu käytiin Fir Bolgien ja Tuatha Dé Danannin eli jumalten heimon välillä. Tuatha Dé Danann voitti Fir Bolgit ja sai Irlannin haltuunsa, mutta Tuatha Dé Danannin kuningas Nuada menetti taistelussa kätensä. Koska hänestä tuli raajarikko, ei hän enää saanut olla kuningas. Nuadan seuraajaksi valittiin Bres, joka oli isänsä puolelta fomorien sukua. Bresin valtakausi oli kuitenkin epäonnistunut, sillä hän ei osoittanut riittävää jalomielisyyttä eikä hänellä ollut muitakaan kuninkaan ominaisuuksia. Dian Céchtin poika Miach teki Nuadalle hopeisen käden ja Bres syöstiin vallasta. Bres meni sen jälkeen pyytämään apua isänsä kansalta ja johdatti sitten suuren armeijan Mag Tuiredin toiseen taisteluun Tuatha Dé Danannia vastaan. Tuatha Dé Danannin joukoissa oli Lugh, yksi tärkeimmistä kelttiläisistä jumalista, joka johti jumalat voittoon surmaamalla Balorin, fomorien kuninkaan. Taistelu merkitsi fomorien uhan loppua.